L'Horloger de Saint-Paul
L'Horloger de Saint-Paul () je francuski igrani film snimljen  1974. godine u režiji Bernarda Taverniera kome je to bio cjelovečernji debi. Po žanru je mješavina drame i kriminalističkog filma a temelji se na romanu L'Horloger d'Everton belgijskog pisca Georgesa Simenona. Protagonist, koga tumači Philippe Noiret je mirni i skromni urar u Lyonu koga policija obavijesti da mu je adolescentski sin osumnjičen za ubistvo. Radnja prikazuje kako se on suočava sa time da mu sin ne samo što ne osporava čin, nego se i za njega ne kaje, te je zbog toga prisiljen preispitati svoj neuspjeh kao roditelja.

Tavernier je radnju, koja se originalno događala u SAD, prebacio u Francusku, što je filmu donijelo i političku dimenziju, odnosno kritičarima omogućilo da ga shvate kao alegorijski prikaz generacijskog jaza u francuskom društvu, odnosno podjela izzavanih studentskim demonstracijama prije nekoliko godina. L'Horloger je prikazan na Berlinskom festivalu gdje je osvojio Srebrni medvjed. Nakon tog filma su Tavernier i Noiret često surađivali, a sam Tavernier stekao reputaciju jednog od najuglednijih autora francuske kinematografije.

Glavne uloge
Philippe Noiret ... Michel Descombes
Jean Rochefort ... Insp. Guilboud
Jacques Denis ... Antoine
Yves Afonso ... Insp. Bricard
Julien Bertheau ... Edouard
Jacques Hilling ... Costes
Clotilde Joano ... Janine Boitard
Andrée Tainsy ... Madeleine Fourmet
William Sabatier ... Lawyer
Cécile Vassort ... Martine
Sylvain Rougerie ... Bernard Descombes
Christine Pascal ... Liliane Torrini

Izvori

Vanjske veze

 

Francuski filmovi
Dramski filmovi
Kriminalistički filmovi